Styrk relationen til fremtidens talenter igennem et projektori- enteret forløb

# Hvad er et projektorienteret forløb?

Studerende på kandidatuddannelsen i Erhvervssprog og international erhvervskom- munikation (cand.ling.merc.) i spansk kan tage et projektorienteret forløb (praktik), som af hensyn til deres samlede uddannelsesforløb i hovedreglen er placeret i efter- årssemestret. Et projektorienteret forløb er et læringsforløb og et gensidigt samar- bejde, hvor den studerende er en del af jeres dagligdag og bidrager til opgaveløsnin- gen i jeres virksomhed/organisation.

Den studerende indgår ikke i et lønnet ansættelsesforhold.

# Hvad får I som virksomhed/organisation ud af et samarbejde med stude- rende fra kandidatuddannelsen i Erhvervssprog og international er- hvervskommunikation i spansk?

Med en studerende fra kandidatuddannelsen i Erhvervssprog og international er- hvervskommunikation i spansk får I en medarbejder, der har den nyeste viden om

virksomhedskommunikation, og som behersker spansk på højt niveau. I får samtidig en medarbejder, som er i stand til systematisk at sætte sig ind i netop de kommunika-

tionsudfordringer, som virksomheden står over for både i en dansk- og en spansk- sproget kontekst.

Den studerende er særligt uddannet til at arbejde med de mange kommunikationsfor- mer, som anvendes inden for intern og ekstern virksomhedskommunikation samt marketing og PR, og kan varetage specialiserede opgaver i forbindelse med analyse, planlægning og udførelse af kommunikationen i både skrift og tale i henhold til virk- somhedens strategier.

Endelig kan den studerende – afhængigt af specialisering – varetage en lang række fagsproglige kommunikationsopgaver, som fx oversættelse af fagtekster til og

fra spansk og dokumentationsstyring.

# Hvad er forventningen til dig som projektvært?

Den studerende skal stilles fagligt relevante arbejdsopgaver og tildeles en kontaktper- son i virksomheden/organisationen, som løbende kan give sparring.

Inden den studerende begynder, skal I sammen med den studerende udfylde en [pro-](https://studerende.au.dk/fileadmin/studerende.au.dk/Arts/Undervisning/Projekt_-_praktik/Formular_Aftale_om_projektorienteret_forloeb_Arts.pdf) [jektaftale.](https://studerende.au.dk/fileadmin/studerende.au.dk/Arts/Undervisning/Projekt_-_praktik/Formular_Aftale_om_projektorienteret_forloeb_Arts.pdf) Det er den studerendes ansvar, at aftalen udfyldes.

Vi anbefaler, at I inden forløbets start, inviterer den studerende til et møde for at tale om, hvilke konkrete opgaver I forventer, den studerende skal involveres i.

Desuden har tidligere projektværter haft god erfaring med at afholde løbende status- møder, så der sikres en gensidig forventningsafstemning undervejs.

Side 1/2

**Afdeling for Tysk og Romanske sprog**

Aarhus University

Jens Chr. Skous Vej 4 8000 Aarhus C

Tlf.: +45 8715 0000

Fax: +45 8716 1114

# Hvilke krav stiller universitetet til studerende, som er i et projektoriente- ret forløb?

Ud over at være en del af jeres virksomhed/organisation skal den studerende samti- dig deltage i vejledning, undervisning på universitetet og bruge tid på specialeforbe- redende arbejde. Det projektorienterede forløb afsluttes med en eksamen, som den studerende også har brug for tid til at forberede undervejs.

Som projektvært skal du derfor forvente, at den studerende skal have tid til at løse opgaver stillet af universitetet.

# Kontakt til universitetet undervejs?

Den primære kontakt og dialog er mellem jer og den studerende.

Jeres kontaktperson på Aarhus Universitet er den studerendes faglige vejleder, og I er altid velkommen til at kontakte vedkommende, hvis der opstår spørgsmål. Kontaktin- formationen vil fremgå af projektaftalen.

Du kan læse mere om [projektorienteret forløb](https://arts.au.dk/samarbejde/samarbejde-med-studerende/samarbejdsmuligheder/praktik-og-projektorienteret-forloeb) og find informationer om rammerne for forsikring, ophavsret samt erkendtlighed [her.](https://www.au.dk/samarbejde/samarbejde-med-studerende/projektorienterede-forloeb-i-virksomheder-og-organisationer/information-om-projektorienterede-forloeb)

Med venlig hilsen

**Kirsten Wølch Rasmussen** Afdelingsleder

Tlf: +45 87 16 48 71

Mail: kwr@cc.au.dk

Side 2/2